open-index/open-wikipedia-markdown huggingface dataset:
Jugurthakrigen

**Jugurthakrigen** (112 f.Kr. – 105 f.Kr.) var en konflikt mellom den romerske republikk og Jugurtha, en frafallen konge av den afrikanske klientstaten Numidia. Etter en lengre konflikt, endte krigen med at Jugurtha ble tatt av Bocchus I av Mauritania, som gav Jugurtha over til Lucius Cornelius Sulla, en kvestor i den romerske hæren på denne tiden.

## Litteratur
* Sallust, *Jugurtha*, omsett av Eiliv Skard, Studentmållaget/Det norske samlaget, 1923

## Eksterne lenker
* Sallust, ''The War with Jugurtha''
* Titus Livius, ''The history of Rome'' (wikisource)
* Titus Livius, ''The history of Rome'' (gutenberg.org)
* Store norske leksikon, Jugurtha
Den gamle mannen og havet

***Den gamle mannen og havet*** (engelsk *The Old Man and the Sea*) er en roman av den amerikanske forfatteren Ernest Hemingway, utgitt i 1952. 

## Bakgrunn
Romanen ble skrevet på Cuba året før og ble en stor suksess med en gang den kom ut. Boken kom ut etter en litterær nedgangstid for forfatteren, mellom 1940 og 1952, og var det litterære verket som avgjorde at Hemingway fikk Nobelprisen i litteratur i 1954. Romanen var det siste store verket han ga ut i sin levetid, på tross av at planen var at romanen skulle være første boken i en serie kalt *The Sea Book*.

## Handling

*Den gamle mannen og havet* handler om fiskeren Santiago, som etter 84 dager uten fiskelykke bestemmer seg for at nå skal han få fisk, uansett hva dette vil koste. Hvis han ikke klarer dette, må han begynne å innse at han er for gammel og må overlate fisking til de yngre mennene. Dette er ikke et godt liv for en fisker. Alle i landsbyen har mistet troen på ham, utenom en gutt som kommer til å bli meget viktig for ham. I sitt siste og 85. forsøk får han sitt livs fangst, den største fisken han noen gang har fått. I timer kjemper han med å få fisken hjem, samtidig som han må hindre at den blir spist av haier.

## I Norge

I Norge ble romanen første gang utgitt i 1952 på Gyldendal Norsk Forlag i Leo Strøms oversettelse. Romanen ble gitt ut samme år som den engelske originalutgaven.

## Filmer

*John Sturges, 1958: *[[Den gamle mannen og havet (film 1958)|Den gamle mannen og havet]]*. Spencer Tracy som den gamle mannen og Felipe Pazos som gutten. 
*Jud Taylor, 1990: *[[Den gamle mannen og havet (film 1990)|Den gamle mannen og havet]]*. Anthony Quinn som den gamle mannen.

## Referanser
Volpino italiano

**Volpino italiano** (FCI #195) kalles også **italiensk spitz** og **florentinsk spitz** og stammer som navnet sier i fra Italia, der mange mener den alt oppsto i bronsealderen.

## Opprinnelse og alder
Volpino italiano, som egentlig betyr *liten italiensk rev*, har utvilsomt samme opphav som tysk spitz og må derfor anses som svært gammel av type, men den er hvit av farge og som rase har den neppe oppstått noe særlig før den tyske spitzen. Den hvite fargen kan være et resultat av krysninger med japansk spisshund, som den også ligner og som mange hevder er en del av opphavet.

Selveste Michelangelo skal ha hatt en slik (eller en svært lik) hund, slik at man vet at den må ha eksistert som type og i utseende allerede på 1400-tallet. Denne hunden var også svært populær blant adelen i Toscana og Lazio på 1700-tallet. Under andre verdenskrig ble den imidlertid nærmest utslettet, og bare en møysommelig avlsarbeid i rasens hjemland reddet rasen fra utryddelse. Dagens hunder må derfor sies å være gjenskapt gjennom kryssavl.

Akkurat når rasen kom til Norge vites ikke, men det blir årlig registrert omkring 15&ndash;20 hunder i landet.

## Utseende, anatomi og fysikk
Volpino italiano er litt rektangulær i formen, noe som klart peker mot et slektskap med japansk spisshund. Hodet er typisk kileformet og snuten spiss. Pannen har tydelig stopp og selve snuten og leppene er sorte. Ørene er triangulære, relativt små, spisse og stående. Ryggen er rett og buklinjen noe opptrukket.

Pelsen ligner tysk spitz, men skal være helhvit eller ensfarget rød (som er meget sjelden). Champagnefarget pels er også tillatt, men altså ikke like ønskelig. Den skal ha løvemanke (man) rundt halsen. Hannhunder blir ca. 27&ndash;30 cm i skulderhøyde og veier gjerne omkring 5 kg, mens tispene blir ca. to cm lavere og noe lettere.

## Eksterne lenker
*
Else Roesdahl

**Else Roesdahl** (født 1942) er en dansk arkeolog og historiker. Hun tok kandidateksamen ved Københavns Universitet i 1969 med historie som hovedfag og nordisk arkeologi som bifag. Hun har siden 1981 vært ansatt ved *Afdeling for Middelalderarkæologi* ved Aarhus Universitet, fra 1996 som professor.

Hun har skrevet flere vitenskapelige og populærvitenskapelige bøker. Særlig har bøkene hennes om vikingtiden blitt svært populære.

Roesdahl giftet seg med Erich Lange i 1974 og er søster til forfatteren Vibeke Vasbo.

## Priser, utmerkelser og legatutdelinger (utvalg)
* 2007 – Ridder av 1. grad av Dannebrogordenen  
* 1995 – Æresdoktor ved Trinity College, Dublin
* 1992 – Ole Haslunds Kunstnerfond
* 1988 – Søren Gyldendal-prisen for sin forfattervirksomhet

## Referanser


## Eksterne lenker
* Hjemmeside ved Århus Universitet
* Artikkel i Dansk Kvindebiografisk Leksikon
* Intervju i "Studerende Online"
* Else Roesdahl hos Litteraturpriser.dk
Polaris (andre betydninger)

**Polaris** kan referere til:

* Nordstjernen (Polarstjernen – *Stella Polaris*).
* Polaris (album), et album av bandet Stratovarius.
* Polaris Industries, en produsent av snøscootere.
* Polaris (missil), et ubåtutskytningsklart ballistisk missil.
* Polaris Air Transport, et tidligere norsk charterflyselskap.
* Polaris Media, et norsk mediekonsern.
* Polaris (mikroprosessor), en mikroprosessor fra Intel.
Princeps senatus

**Princeps senatus**(«den som går foran», flertall *principes senatus*) var den romerske senatoren som hadde forrang i senatet. Selv det var offisielt ut fra den sekvensielle utnevnelser av *[[cursus honorum]]* og eide ikke noe *[[imperium]]* (makt til militær kommando), ga denne posisjonen enorm autoritet og prestisje for den senatoren som hadde posisjonen.

## Historie
Princeps senatus var ikke en utnevnelse på livstid. Han ble valgt ved hvert nytt par av censorer, det vil si hvert femte år. Censorer kunne imidlertid bekrefte en princeps senatus for en periode av ytterligere fem år. Han ble valgt fra patrisiske senatorer fra konsulær makt, vanligvis tidligere censorer. Den vellykte kandidaten måtte være en patrisier med feilfri politisk fortid, og respektert av sine medsentaorer.

Posisjonen ble offisielt etablert en gang rundt året 275 f.Kr. Opprinnelig var posisjonen en æresutnevnelse, den senatoren som fikk sitt navn nevnt først på senatslisten som censorene sammenstilte, og han fikk det privilegium å holde første tale på det emne som ble presentert av den presiderende magistraten. Da ga posisjonen stor *dignitas* da det tillot princeps å sette tonen for debatten i senatet. I løpet av 200- og 100-tallet f.Kr. fikk posisjonen forrang over presiderende magistrater og økte privilegier:

* Sammenkalle og heve møtene i senatet;
* Beslutte dets agenda;
* Beslutte hvor sesjonene skulle bli holdt;
* Beslutte orden og andre regler for sesjonene;
* Møte, i senatets navn, utenlandske sendebud;
* Skrive, i senatets navn, brev.

Ved 80 f.Kr. er det antatt status og funksjon til posisjonen ble endret av de konstitusjonelle reformene til Lucius Cornelius Sulla. Selv betegnelsen forble eksisterende, reflekterende for den senatorens navn som ble listet først i senatet av censorene, ble forretten til posisjonen begrenset. Særskilt æren å snakke først i hvert emne som ble debattert i senatet ble fjernet og overført til den utnevnte konsul.

Etter at republikken falt overtok den romerske keiser forrangen og ble princeps senatus, og i løpet av prinsipatet, er det antatt at ingen annen enkeltindivid noen gang holdt posisjonen. Men i keiserens fravær er det mulig at en keiser ble gitt privilegiet å holde denne rollen midlertidig ved senatets sammenkomster. *[[Historia Augusta]]*, et verk som er notorisk upålitelig, hevdet at i løpet av krisen i det tredje århundret var det en del andre som holdt posisjonen; i særdeleshet er det hevdet at den framtidige keiser Valerianus holdt posisjonen i 238 under styrene til Maximinus Thrax og Gordian I, og at han fortsatte holde den gjennom styret til Decius. Samme kilde hevdet det samme om Tacitus da senatet utropte ham til keiser i 275.

## Referanser


## Litteratur
* Ryan, Francis X. (1998): *Rank and Participation in the Republican Senate*.
* Suolahti, Jaakko (1972): «Princeps senatus» i: *Arctos* **7**, s. 207–218.
Sten Nilsen

**Sten Nilsen** (født 21. juni 1921 i Fredrikstad, død 28. mars 1994) var en norsk illustratør, tegner, sangkomponist og plateartist. Han lagde blant annet en mengde omslagsillustrasjoner til populære underholdningsbøker for barn på 1950- og 60-tallet. 

## Arbeid
Som illustratør bidro Sten Nilsen med forsider til en rekke ungdomsbøker, pocketbøker, ukeblader, seriehefter, krim- og westernbøker. Han skal ha malt i alt 600 bokomslag i sin lett gjenkjennelige fargesterke, dramatiske og forenklede stil. Blant hans mest kjente arbeider er omslag til seriene om *[[Hardyguttene]]*, *[[Nancy Drew|Frøken Detektiv]]*, *[[Bobseybarna]]*, *[[Maskeserien]]*, *[[Conquest]]*, *[[Gulltopp]]*, *[[Dana-pikene]]*, *[[Peggy-serien]]*, *[[Connie-bøkene]]* og *[[Vicki-bøkene]]*. 

I *Et liv med farger i svart/hvitt*, Willy B.s biografi om Sten Nilsen fra 2002, blir Nilsen regnet som en av de fire store omslagskunstnerne av pocketbøker i Norge, sammen med plakatmaleren Harald Damsleth (1906–1971), John I. Stensrud og Otto Wiese Moe (1922–2004).

Som musiker utgav Nilsen flere musikkalbum med sjømannsviser og annet, med *Vel i havn* fra 1955 som debutplate. I 1968 utga han LP-plata *[[Blyantstompen og saksa som dro til tegneland]],* en samling egne barnesanger, og i 1973 *Vær glad for hver dag*, en LP med blant annet kristne barnesanger. Han skrev også barnebøker, lagde tegneserier og barne-TV-program for NRK.  
## Referanser




## Eksterne lenker

*  Dagbladets omtale av Willy B.s bok om Sten Nilsen.
*  Kulturspeilet om boka om Sten Nilsen
Langemark-Poelkapelle

**Langemark-Poelkapelle** er en kommune i den belgiske provinsen Vest-Flandern. Byene Bikschote, Langemark og Poelkapelle ligger i kommunen.

## Referanser


## Eksterne lenker
*
Røde Kors Ungdom

**Røde Kors Ungdom** er ungdomsorganisasjonen til Norges Røde Kors. Målgruppen er ungdom mellom 13 og 30 år. Organisasjonen er politisk og religiøst nøytral.

## Formålsparagraf
Organisasjonen har vedtatt følgende formålsparagraf: «Gjennom humanitær aktivitet og frivillig arbeid skal Røde Kors Ungdom avdekke, hindre og lindre menneskelige lidelser blant ungdom i deres lokalsamfunn i Norge.»

## Hovedaktiviteter
Røde Kors Ungdom arbeider direkte med andre unge gjennom sine aktiviteter, i tillegg til å drive politisk påvirkning og holdningsskapende arbeid.

## Historie
Organisasjonen ble stiftet 10. oktober 2002 i Bergen, da landsmøtet til Norges Røde Kors med 285 mot 68 stemmer vedtok å opprette en egen ungdomsorganisasjon. Røde Kors Ungdom erstattet den tidligere Ungdommens Røde Kors (URK), og ble en selvstendig ungdomsorganisasjon.

### Ledere
* 2002–2005: Lars Nehru Sand
* 2005–2008: Aleksander Vallestad
* 2008–2010: Camilla Helgesen
* 2010–2012: Knut Johannes Sverre
* 2012–2014: Charlott Nordström
* 2014–2015: Espen André Breivik
* 2016–2018: Mawra Mahmood
* 2018–2020: Robert Flobergseter
* 2020–2023: Solveig Ugland
* 2023–: Azra Numanovic

## Referanser


## Eksterne lenker
*
Ole Andreas Nilsen

**Ole Andreas Nilsen** (født 15. mars 1976) er en norsk fotballspiller. Han spilte høyreback på Tromsø IL frem til sesongen 2007, og spilte for a-laget fra han ble hentet opp fra Tromsøs egen junioravdeling i 1995. Nilsen har over 164 eliteseriekamper for klubben, og har skåret syv mål i serien.

## Referanser


## Eksterne lenker
* 
* Ole Andreas Nilsen på TILs nettsider
Harald Kesja

**Harald Kesja** (ca. 1080&ndash;1135) var sønn av den danske kongen Erik Ejegod og en ukjent frille. Harald var halvbror til Knud Lavard og kong Erik Emune, og gjorde selv krav på kronen, men ble drept av sin halvbror Erik som også drepte de fleste av Haralds sønner; fire av dem fikk han med sin kone, Magnus Barfots datter Ragnhild Magnusdotter. 

Tilnavnet Kesja betyr «spyd». Harald ble utnevnt til riksforstander - sammen med erkebiskop Asser - 1103-04 for sin far mens denne var på pilegrimsferd til Jerusalem sammen med dronning Bodil, i likhet med Asser av Thrugot-ætten. I 1103 omkom Erik Ejegod på Kypros. Det var hans eneste ektefødte sønn, Knud Lavard, som ble valgt til konge; og etter at han var drept i 1131, ble Erik Emune dansk konge. Harald Kesja følte seg nå så forbigått at han lot seg hylle til medkonge sammen med kong Niels på Urnehoved tingsted i 1134. Niels var gift med Ragnhilds stemor, Magnus Barfots enke Magrete Fredkulla.  

Alt året etter ble Harald drept av Erik Emune i nærheten av Skanderborg, sammen med åtte av sønnene sine: Sivard, Erik, Svend, Niels, Benedict, Mistivint, Knud og Harald. Eldstesønnen fra ekteskapet med Ragnhild Magnusdatter, Magnus som var oppkalt etter sin morfar, falt i slaget ved Fodevig i 1134. Halvbrødrene hans, Bjørn Jernside og Erik Diakon, ble fengslet av Erik Emune og druknet i Slien samme året, enda Bjørn Jernside hadde støttet Erik Emune da denne gjorde opprør mot kong Niels. Oluf, Harald Kesjas yngste sønn med dronning Ragnhild, ble konge av Skåne i 1139, men ble drept i 1143 da han gjorde opprør mot Erik Lam. 

## Referanser
Gecko

:*Se også: [[Gekkoer]]*

**Gecko** er den delen av Mozilla-prosjektet som viser websider. Den er ikke en nettleser, men brukes av nettlesere for å vise sidene. Den ble opprinnelig utviklet for Netscape, men andre nettelsere kan også bruke Gecko.   

## Eksterne lenker
*
Adrien Brody

**Adrien Nicholas Brody** (født 1973) er en amerikansk skuespiller og produsent.

Brody vant Oscar for beste mannlige hovedrolle for rollen som Władysław Szpilman i filmen *[[Pianisten]]* (2002).

## Filmografi

## Referanser


## Eksterne lenker
*
Prambanan

**Prambanan** er det største hinduiske tempelanlegg i Indonesia. Det ligger i det sentrale Java, omkring 18 km øst for Yogyakarta. Det ble anlagt rundt år 850 e.Kr., enten av Rakai Pikatan, konge under det annet Mataram-dynastiet, eller av Balitung Maha Sambu, under Sanjaya-dynastiet.

Ikke lenge etter at det ble bygd ble tempelet overlatt til seg selv. Forfallet vedvarte i tusen år, til 1918 da et forsøk på rekonstruksjon ble satt i gang. Hovedrestaureringen ble ikke fullført før i 1953. Et problem var at det var meget vanskelig å finne de opprinnelige steinskulpturene – mange var blitt stjålet, eller gjenbrukt annetsteds. Et tempel skulle bare gjenoppbygges dersom det lot seg gjøre å få tak i minst 75% av de opprinnelige steinene. Derfor er kun fundamentene synlige for mange av de mindre templene på anlegget. 

Tempelanlegget er ett av UNESCOs verdensarvsteder. Det er et av de største hinduistiske tempelanlegg i hele Sørøst-Asia. 

Tempelet ble skadet under jordskjelvet på Java 2006.
Nøkkelroman

**Nøkkelroman**, fra fransk *roman à clef* («roman med nøkkel (oversikt over personene)»),  er en betegnelse på en skjønnlitterær tekst hvor figurene er basert på virkelige og som regel berømte personer, og gjerne hvor hele miljøer beskrives under et tynt ferniss av fiksjonalisering slik at de lett kan gjenkjennes. 

*Nøkkelroman* har også en annen, og videre, definisjon: en roman som anses som spesielt viktig i forståelsen av et helt forfatterskap, altså som en nøkkel til å forstå.

## Nøkkelroman som beskrivelse av virkelige personer under andre navn
Sjangeren oppsto i 1600-talls Frankrike med romaner som nærmest var som gåter: etter en viss tid ble løsningsnøkkelen, hvilke personer som tilsvarte hvilke figurer, publisert. Eksempler er Jean de la Bruyères *Caractères* og flere av Madeleine de Scudérys verker. I vår tid offentliggjøres sjelden en nøkkel, men via media og litteraturforskning vil likevel en romans likheter med virkeligheten som regel trekkes fram i dagen. 

En del av kontroversen rundt Agnar Mykles *[[Sangen om den røde rubin]]* (1956) var at han skrev om virkelige personer i Bergen på en lite flatterende måte. Andre norske nøkkelromaner er *Kjærka, et Atélierinteriør* (1888) av Herman Colditz, Knut Hamsuns *[[Redaktør Lynge]]* (1893), Kaj Skagens *Himmelen vet ingenting* (1988), Gudmund Vindlands *Villskudd* (1979) (om Jens Bjørneboe) og Gunnar Larsens *[[To mistenkelige personer]]* (1933). 

## Noen eksempler på litterære modeller
*Gideon Fell i John Dickson Carrs kriminalromaner er basert på forfatteren Gilbert Keith Chesterton.
*Sherlock Holmes er basert på den skotske medisinerprofessoren Joseph Bell. Holmes' venn dr. John Watson er basert på forfatteren Arthur Conan Doyles venn, James Watson.
*Asbjørn Krag i Stein Rivertons kriminalfortellinger, er basert på Kristiania-politimannen Mikel Rønning.
**Tante Ulrikke* i Gunnar Heibergs skuespill, er basert på kvinnesakspioneren Aasta Hansteen.
*Lord Peter Wimsey i Dorothy L. Sayers' kriminalfortellinger er (i alle fall hva gjelder utseende) basert på akademikeren og dikteren Roy Ridley.
Sean Penn

**Sean Justin Penn** (født 1960) er en amerikansk skuespiller, filmskaper, aktivist og politiker. Han ble Oscar-nominert for rolletolkningene sine i filmene *[[Dead Man Walking]]* (1995), *[[Tekkelig og Tarvelig]]* (1999) og *[[I am Sam]]* (2001). Penn vant prisen for første gang for rollen som Jimmy Markum i filmen *[[Mystic River]]* (2003). Han vant sin andre Oscar for rollen som den homofile politikeren Harvey Milk i Gus Van Sants film *[[Milk]]* (2008).

Penn har også hatt gjesteopptredener i komiserier som *[[Two and a Half Men]]* og *[[Venner for livet]]*. Han er politisk engasjert, og har besøkt Venezuelas president Hugo Chávez og Cubas regjering for å diskutere politikk. Penn er kjent for sitt humanistiske arbeid etter orkanen Katrina og jordskjelvet på Haiti. Han var gift med artisten Madonna fra 1985 til 1989.

Penn innledet deretter et forhold til skuespillerinnen Robin Wright. De fikk datteren Dylan Frances i april 1991. Sønnen Hopper Jack Penn ble født i august 1993. Penn og Wright var gift fra 1996 til 2010.

## Ukraina og Russland
Penn oppholdt seg i Ukraina under Den russisk-ukrainske krisen 2021–2022 for å lage en dokumentar om situasjonen i landet. Under oppholdet møtte han blant andre president Volodymyr Zelenskyj. Samtidig som den russiske invasjonen startet, tok Penn til orde for at USA burde støtte Ukraina, og uttalte at Vladimir Putin hadde begått «en grusom feil for hele menneskeheten».

Penn og hans medarbeidere forlot Ukraina 3. mars 2022. I september 2022 erklærte Russland Penn som *[[persona non grata]]* på grunn av hans virksomhet i landet.

I mars 2026 ble han tildelt Oscar for beste mannlige birolle. Han var ikke til stede under utdelingen, da han oppholdt seg i Ukraina.

## Filmografi (utvalg)
* 1981 – *[[Rosignal (film)Rosignal]]*
* 1982 – *[[Fast Times at Ridgemont High]]*
* 1985 – **
* 1988 – *[[Colors]]*
* 1989 – *[[De kalte oss helter]]*
* 1993 – *[[Carlito's Way]]*
* 1995 – *[[Dead Man Walking]]*
* 1997 – *[[Spillet (film fra 1997)Spillet]]*
* 1998 – *[[Den tynne røde linjen]]*
* 2001 – *[[I am Sam]]*
* 2003 – *[[Mystic River]]*
* 2005 – *[[Tolken]]*
* 2006 – *[[Alle kongens menn]]*
* 2007 – *[[Into the Wild (film)|Into the Wild]]*
* 2008 – *[[What Just Happened]]*
* 2008 – *[[Milk]]*
* 2011 – *[[The Tree of Life]]*
* 2013 – *[[Gangster Squad]]*
* 2013 – *[[The Secret Life of Walter Mitty]]*
* 2015 – *[[The Gunman]]*

## Referanser


## Eksterne lenker
*
Jamie Foxx

**Jamie Foxx** (født **Eric Marlon Bishop** 13. desember 1967 i Terrell i Texas) er en amerikansk skuespiller, sanger og komiker. Han vant Oscar, BAFTA og Golden Globe for rollen som Ray Charles i filmen *[[Ray (film)|Ray]]* (2004). Foxx er den tredje afroamerikanske person i historien som har vunnet en Oscar for beste skuespiller.  

## Biografi
Foxx dro til Los Angeles i slutten av 1980 for å starte en musikkarriere. Han ga ut musikkalbumet *Peep This* i 1994 og sang senere i filmmusikken til *[[Any Given Sunday]]*. Samtidig som han var musiker var han  stand-upkomiker på stand-upklubber. Det var her han fikk artistnavnet Jamie Foxx. I 1991 vant han en komikerkonkurranse i California, *Okland Comedy Competition*.

I 1995 fikk Foxx datteren Corrine Marie Bishop. Hun var også hans følge under Oscar-norminasjonen i 2005.

Foxx er den andre mannlige skuespilleren som har fått to Oscar-nominasjoner, i samme år, for to forskjellige filmer: *[[Ray (film)|Ray]]* og *[[Collateral]]*. Den første som oppnådde dette er Al Pacino.

## Filmografi
* *[[Toys (film)|Toys]]* (1992) som Baker
* *[[Jamie Foxx: Straight from the Foxxhole]]* (1993)
* *[[The Truth About Cats & Dogs]]* (1996) som Ed
* *[[The Great White Hype]]* (1996) som Hassan El Ruk'n
* *[[Booty Call]]* (1997) som Bunz
* *[[The Players Club]]* (1998) som Blue
* *[[Held up]]* (1999) som Michael
* *[[Any Given Sunday]]* (1999) som Willie Beamen
* *[[All Jokes Aside (film)|All Jokes Aside]]* (2000) som seg selv
* *[[Bait (2000)|Bait]]* (2000) som Alvin Sanders
* *[[Ali (film)|Ali]]* (2001) som Drew «Bundini» Brown
* *[[Jamie Foxx: I Might Need Security]]* (2002) som seg selv
* *[[Shade]]* (2003) som Larry Jennings
* ** (2004) som Stan «Tookie» Williams
* *[[Breakin' All the Rules]]* (2004) som Quincy Watson
* *[[Collateral]]* (2004) som Max
* *[[Ray (film)|Ray]]* (2004) som Ray Charles
* *[[Stealth]]* (2005) som Lt. Henry Purcell
* *[[Jarhead]]* (2005) som Staff Sgt. Sykes
* *[[Miami Vice (film)|Miami Vice]]* (2006) som Det. Ricardo «Rico» Tubbs
* *[[Dreamgirls (film)|Dreamgirls]]* (2006) som Curtis Taylor jr.
* *[[The Kingdom]]* (2007) som Ronald Fluery
* *[[Damage Control]]* (2007)
* *[[Solisten]]* (2009)
* *[[Law Abiding Citizen]]* (2009)
* *[[Valentine's Day (film)|Valentine's Day]]* (2010)
* *[[Due Date]]* (2010)
* *I'm Still Here* (2010)
* Rio (2011)
* *[[Horrible Bosses]]* (2011)
* *[[Django Unchained]]* (2012)
* *[[White House Down]]* (2013) som  president James Sawyer
* *[[Rio 2]]* (2014)
* *[[The Amazing Spider-Man 2]] ([[2014]])*
* *[[A Million Ways to Die in the West]]* (2014) som Django Freeman
* *[[Horrible Bosses 2]]* (2014) som Dean "Motherfucker" Jones
* *[[Annie (2014)|Annie]]* (2014) som William Stacks
* *Sleepless* (2017) som Vincent Downs
* *[[Baby Driver]]* (2017) som Bats
* *[[Robin Hood (2018)|Robin Hood]]* (2018) som «Little John»

## Diskografi
* *Peep This* (1994)
* *Unpredictable* (2005)
* *Intuition* (2008)

## Referanser


## Eksterne lenker
* 
* 
*
Borobudur

**Borobudur** er et buddhistisk klosteranlegg tilknyttet mahayanatradisjonen, og er det største buddhistiske monument i verden. Det ligger på det sentrale Java i  Indonesia, 40 km nordvest for Yogyakarta. Det ble bygd mellom 750 og 850 av  Sailendra-dynastiets javanesiske herskere. Navnet kan komme fra sanskrit, *«Vihara Buddha Ur»*, som kan oversettes som «buddhisttempelet på fjellet». Anlegget er et av Indonesias fremste turistmål. Den britiske guvernøren Stamford Raffles tok i 1812 initiativ til å redde ruinbyen fra forfall.

Tempelanlegget er ett av UNESCOs verdensarvsteder.

## Eksterne lenker
* 
* Borobudur
* Borobudur, the monumental stupa
* The Borobudur Temple
* Archaeology and Architecture of Borobudur
* 360° utsyn
Vannmidder

* 9 overfamilier

**Vannmidder** er en gruppe midder som har tilpasset seg et liv i vann. De finnes i alle typer ferskvann, og noen lever også i havet. Disse middene har sterke farger: skarlagen, oransje, rød eller gul.

Livssyklusen er, som vanlig hos parasitter, kompleks. Eggene blir lagt under vann, enten på steiner og vegetasjon, eller inne i planter, svamper eller muslinger. Når eggene klekkes kan to ting skje: I de mest opprinnelige gruppene svømmer larven opp til overflaten. Her springer den rundt på overflatehinna til den finner et insekt den kan angripe. I de mer utviklede gruppene angriper larven en insektlarve eller puppe som den finner under vann. Deretter går larven i dvale til insektet blir voksent.

Larven lever nå av kroppsvæsken til verten i en periode på noen dager eller måneder. Ettersom vertene som regel er flyvende insekter, kan middlarven ende opp langt fra det stedet den ble klekket. Til slutt faller larven tilbake i vannet, der den gjennomgår tre nymfestadier før den blir voksen. Nymfene og de voksne er rovdyr som jakter på vanninsekter, krepsdyr og andre midder.

Det var tidligere antatt at vannmiddene stammet fra flere ulike middgrupper som hadde tilpasset seg et liv i vannet, men det er nå vist at gruppen er monofyletisk. En regner med at gruppen oppstod enten samtidig med, eller før, kontinentene var samlet i én landmasse, Pangea. Systematisk deles vannmiddene i ni overfamilier og 40 familier. Det er beskrevet 5000 arter, men det er sannsynligvis mange flere, spesielt i Afrika, Asia og deler av Sør-Amerika. 

## Eksterne lenker
* 

* Tree of Life: Hydracarina
* European Water Mite Research
Islas Chafarinas

**Islas Chafarinas** er en gruppe på tre øyer i Middelhavet, litt nord for det marokkanske fastland. Øyene ligger 48 km øst for den spanske byen Melilla. Islas Chafarinas er blant en av Spanias besittelser i Nord-Afrika (*[[Plaza de soberanía|plazas de soberanía]]*), sammen med enklavene Ceuta og Melilla, øyene Peñón de Vélez de la Gomera og Peñón de Alhucemas, samt den mindre øya Isla Perejil.

Islas Chafarinas består av de tre øyene Isla del Congreso, Isla de Isabel II og Isla del Rey. Øyene har vært under spansk kontroll siden 1847.

190 soldater er stasjonert på øya Isla del Congreso.  

I 1900 bodde 426 mennesker på øyene, i 1910 736 mennesker.
Sjøtenner

* Dentaliida
* Gadilida

**Sjøtenner** er en klasse av marine bløtdyr som har et ytre kalkskall som miniatyr-elefanttenner med åpning i begge ender.  

Sjøtennene står regelrett på hodet med den smaleste åpningen bare så vidt stikkende opp av substratet. Sjøtennene livnærer seg ved å fange små organismer som finnes nede i substratet ved hjelp av tentakler som stikker ut av den nedgravde hodeenden. I munnen sitter raspetunger som river i maten i mindre stykker.

Sjøtennene er særkjønnet og har frittsvømmende, ca. 5 døgn langt larvestadium.

De fleste er ganske små, med noen arter kan bli nå 15 cm lang, ved norskekysten finnes det 10 arter, ca. 350 arter på verdensbasis.

## Eksterne lenker
*
Desmond Dekker

**Desmond Dekker** (egentlig *Desmond Adolphus Dacres*, født 16. juli 1941 i Kingston på Jamaica, død 25. mai 2006 i Surrey i England) var en jamaikansk ska-sanger og låtskriver.

Først singleutgivelse var «007», som nådde 14.-plassen på de britiske salgsbarometrene og lå på listene i 11 uker. I 1969 fikk Desmond Dekker and the Aces det endelige gjennombrudd med singlene «The Israelites» og «It Mek», begge komponert av Dacres & Kong. Dette var de første ska-låtene som gikk til topps i den britiske hitparaden. I USA nådde «The Israelites» også *Top Ten*-lista.

«The Israelites» nådde førsteplassen på de engelske salgsbarometrene 19. mars 1969, og lå 14 uker på listene. «The Israelites» ble gjenutgitt og gjenerobret en 10.-plass på samme salgsliste 10. mai 1975. «It Mek» erobret 7.-plassen den 15. juni 1969 og hang med på listene i 11 uker. En annen kjent hit med Desmond Dekker er Jimmy Cliff-komposisjonen «You Can Get It If You Really Want» fra 1970, som nådde andreplassen på de britiske salgslistene.

## Diskografi (ufullstendig)
* *This Is* (1969)
* *You Can Get It* (1970)
* *Double Dekker* (1974)
* *Black & Dekker* (1980)
* *Compass Point* (1981)
* *Profile* (1981)
* *King of Ska* (1991)
* *Music Like Dirt* (1992)
* *King of Kings* (1993)
* *Action!* (1994)
* *Moving Out* (1996)
* *Intensified* (1997)
* *Writing on the Wall* (1998)
* *Halfway to Paradise* (2000)

## Referanser


## Kilder
* Paul Gambaccini, Tim Rice & Jonathan Rice: *British Hit Singles*. (10th Edition). Guinness Publishing. London 1995.

## Eksterne lenker
* 
* 
*
Tin Machine

**Tin Machine** var et band som eksisterte fra 1988 – 1992 og bestod av David Bowie (vokal, saksofon og gitar), Reeves Gabrels (gitar), Tony Sales (bass) og Hunt Sales (trommer). Bandet rakk å gi ut to studioalbum, *[[Tin Machine (album) | Tin Machine]]* (1988) og *[[Tin Machine II]]* (1991) samt konsertalbumet *[[Tin Machine Live: Oy Vey Baby]]* (1992).

Tin Machine ble kritisert for sin soniske og til tider vanskelige stil. Stilen banet veien (sammen med blant annet Pixies) for det som senere skulle bli grunge. Stilen kan best beskrives som «pre-grunge» og «hard blues». Bandet ble aldri offisielt oppløst, men sluttet å jobbe sammen rundt 1992. Bowie og Gabrels fortsatte musikalsk samarbeid frem til 1999.

## Eksterne lenker
*
Concert for George

**Concert for George** var en konsert i Royal Albert Hall i London den 29. november 2002 til minne om George Harrison, som nøyaktig ett år tidligere tapte kampen mot lungekreft. Eric Clapton og Harrisons enke Olivia var initiativtakere til konserten.

## Konserten
Klokken 12 (engelsk tid) den 11. oktober ble i underkant av 5300 billetter lagt ut for salg, og til tross for at spilleprogrammet ikke var offentliggjort ble billettene revet vekk. Før konserten kunne det rapporteres om svartebørspriser på 10&nbsp;000 norske kroner per billett.

Konserten var delt inn i tre deler:

* Indisk musikk med Anoushka Shankar og Eric Clapton.
* Humor med Monty Python.
* Klassiske George Harrison-låter med rockeband, fremført av blant andre Eric Clapton, Billy Preston, Tom Petty og de to gjenlevende Beatles-medlemmene Paul McCartney og Ringo Starr. I forkant av konserten gikk det ivrige rykter om at Bob Dylan skulle dukke opp, men han meldte forfall på grunn av konflikt med sin egen konsertvirksomhet.

The Concert for George ble filmet og er utgitt både på dvd og plate. I enkelte storbyer ble den også satt opp på kino. NRK har vist den kritikerroste konsertfilmen flere ganger.

## Artister
*Paul McCartney
*Ringo Starr
*Tom Petty & the Heartbreakers
*Eric Clapton
*Monty Python
*Ravi Shankar
*Billy Preston
*Joe Brown
*Anoushka Shankar
*Dahni Harrison
*Jeff Lynne
*Gary Brooker

## Eksterne lenker
* The Concert for George
* IMDB-informasjon om filmen
* George Harrison
* Den Norske Beatles-klubben
Alf Skille

**Alf-Erik Skille** (født 1955) er en norsk journalist og musiker som var ansatt i NRK i nesten 30 år. 

Skille var musiker i sine yngre år og har blant annet spilt keyboard for Ola Uteligger og Åge Aleksandersen. Han var blant annet med på albumet *[[Lirekassa]]*, som ble gitt ut av Aleksandersen i 1977.

I 1993 ble han ansatt som journalist i NRK Sør-Trøndelag. Her var han ansatt frem til 2022, de siste 20 årene som programleder i *[[Midtnytt]]*.

## Diskografi
### Åge Aleksandersen & Sambandet
* *[[Lirekassa]]* (1977)
* *[[Åge Aleksandersens beste]]* (1977)
* *[[Åge Aleksandersens beste (1984-album)|Åge Aleksandersens beste]]* (1984)
* *[[Åges beste 1972&ndash;1994]]* (1994)
* *[[Åge Original]]* (2001)
* *[[Åge-boks 1]]* (2009)
### Valley Boys
* *[[Løkka i livet]]* (1982)
### Deltar på
* Vømmøl Spellmannslag: *[[Vømmølåret]]* (1984)
* Vømmøl Spellmannslag: *[[Vømmøl Special]]* (1985)
* Ola Uteligger: *[[Brølloppet i Kanaan]]* (1985)
* Ola Uteligger & Doroteas Strømpeband: *[[Herberget Sannheten]]* (1987)
* Tordenskjolds soldater: *Trekk/Natteravn* (1989)
* Vømmøl Spellmannslag: *[[Vømmøltoppen]]* (1989)
* Ola Uteligger: *[[Sorgens Bar]]* (1989)
* Ola Uteligger: *[[Ola's godlåter &ndash; De beste med Ola Uteligger]]* (1989)
* Hallbjørn Rønning: *[[Grensejegerar]]* (1991)
* Fredrik Skagen: *[[Otto og røverne]]* (1992)
* Jostein Gaarder: *[[Kabalmysteriet]]* (1992)
* Vømmøl Spellmannslag: *[[Vømmølmusikken]]* (1996)
* Ola Uteligger: *[[Fire fine lænestola]]* (1997)
* Bjørnstjerne Bjørnson: *[[Fiskerjenten]]* (2001)
* Torvald Sund: *[[Onkel Oskars saueost og andre godbitar]]* (2002)
* Hans Rotmo: *[[Spæll åt mæ &ndash; Oppsummering av Hans Rotmos musikk: 1974&ndash;2003]]* (2003)
* TBK Records: *[[Trondheim Bluesklubb 25 år &ndash; 1981&ndash;2006]]* (2006)

## Referanser
Saint-Maur-des-Fossés

**Saint-Maur-des-Fossés** er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 11,7 km fra sentrum av Paris. Kommunen er nesten helt omkranset av elva Marne.

## Befolkningsutvikling
***Antall innbyggere i kommunen Saint-Maur-des-Fossés***

## Referanser


## Eksterne lenker
* 
* Saint-Maur Blog
Peñón de Vélez de la Gomera

**Peñón de Vélez de la Gomera** er en av de spanske besittelsene (*[[Plaza de soberanía|plazas de soberanía]]*) i Nord-Afrika, på den marokkanske nordkysten. De øvrige spanske besittelsene er enklavene Ceuta og Melilla, øyene Peñón de Alhucemas, Islas Chafarinas og Isla Perejil.

Peñón de Vélez de la Gomera ligger 117 km sørøst for Ceuta, en større spansk enklave på det nordafrikanske fastlandet. Peñón de Vélez de la Gomera var tidligere en øy, men er nå bundet til det marokkanske fastlandet med en 85 meter lang sandmolo. Arealet til Peñón de Vélez de la Gomera er på 19 000 m².

Peñón de Vélez de la Gomera ble erobret av Spania i 1508. I dag er det stasjonert 60 soldater her, og ingen sivil befolkning.

«Riksgrensen» mellom Marokko og dette spanske territoriet er verdens korteste grense. Målt tvers over sandbanken, og med noe variasjon mellom flo og fjære, er grensen ved springflo mindre enn 50 meter lang. At oppslagsverk av og til hevder 85 meter kan skyldes at de feilaktig benytter tall for sandmoloens lengde ut til den tidligere øya.

## Referanser
Peñón de Alhucemas

**Peñón de Alhucemas** er en av de spanske enklavene (*[[Plaza de soberanía|plazas de soberanía]]*) i Nord-Afrika, nord for den marokkanske kysten. De øvrige enklavene er Ceuta og Melilla, øyene Peñón de Vélez de la Gomera, Islas Chafarinas og den ubebodde Isla Perejil.

Peñón de Alhucemas og holmene «Isla de Mar» og «Isla de Tierra» vest for den danner øygruppen *Alhucemasøyene*. De ligger 300&nbsp;meter utenfor kysten ved den marokkanske byen Al Hoceima som også er kjent som Alhucemas (tidligere Villa Sanjurjo), 155 km øst for Ceuta og 100 km vest for Melilla.

Klippen *Peñón de Alhucemas* er en liten øy (70 meter bred og 50 meter lang og 27 m høy). På den er et fort, flere hus og en kirke bygget. Etter at Spania i 1673 sendte en garnison dit har øyen vært bebodd. I 2006 er 60 mann forlagt i fortet.

*Isla de Mar* er en nesten flat, 4 meter høy holme, mens *Isla de Tierra* er en steil, 11 meter høy klippe med flat topp.

Spania har styrt øyene siden 1559, da flere områder i Sa'did-riket ble gitt til Spania som takk for bistand i forsvaret mot Det osmanske rikets styrker. Øyene ligger ikke langt fra stedet der de spanske og franske landingstroppene gikk på land under Rifkrigen i 1925 (også kjent som krigen ved Melilla).

Siden Marokko ble uavhengig i 1956 har landet protestert mot Spanias herredømme over øyene, men siden øyene ikke ble nevnt i Marokkos «Independency Text», regnes de fremdeles som spanske etter loven.

## Fotnoter

## Referanser


## Eksterne lenker
*
Isla Perejil

**Isla Perejil** (spansk for *Persilleøya*) er en ubebodd, liten klippeøy i Gibraltarstredet, omtrent 250 meter nord for den marokkanske kysten og fem kilometer fra den spanske enklaven Ceuta. Herredømme over øya er et stridsspørsmål mellom Spania og Marokko, som begge gjør krav på den.  De øvrige spanske besittelsene er enklavene Melilla, øyene Peñón de Alhucemas, Islas Chafarinas og Peñón de Vélez de la Gomera.

Øya har vært under spansk kontroll siden 1668.
Hovedserien 1957–58

**Hovedserien 1957-58** var navnet på det øverste nivået i det norske seriesystemet i fotball som gikk fra juli 1957 til juni 1958. Hovedserien var delt opp i to avdelinger, med åtte lag hver.  vant gruppe A, og  gruppe B. I finalen mellom de to lagene vant Viking 2–0.

## Gruppe A

## Gruppe B

## Finale

## Kilder
*rsssf.no
Frankenstein på college

***Frankenstein på college*** (originaltittel: *Frankenstein: The College Years*) er en amerikansk TV-film fra 1991 inspirert av romanen *[[Frankenstein]]* av Mary Shelley. Den er regissert av Tom Shadyac og originalt vist på Fox.

## Historien
Når «Professor Lippzigger» dør, inntar «Mark», hans favorittstudent, hans hemmelige laboratorium. Her finner han og hans venn «Jay» den flere hundre år gamle kroppen til «Frankenstein» – og bringer ham til live. Men hvor skal de gjøre av ham? De tar han med til studenthuset. Han er dum som en murstein, men klarer å komme inn på fotballaget deres, og blir populær. Om det bare ikke var for «Professor Loman», som selv ønsker å bli populær med «Lipp»s oppfinnelser...

## Rolleliste

## Se også
*Liste over Frankenstein-filmer

## Referanser


## Eksterne lenker
*
Terry Jones

**Terence Graham «Terry» Parry Jones** (1942–2020) var en britisk komiker, skuespiller, regissør, forfatter og programleder, mest kjent som et av medlemmene i Monty Python.

## Liv og virke
### Bakgrunn
Jones ble født i kystbyen Colwyn Bay på nordkysten av Wales. Da Jones var omkring fire år flyttet familien til Claygate i Surrey i England. Han tok grunnskolen på Esher COE school og leste siden videre på Royal Grammar School i Guildford, der han også var skolekaptein skoleåret 1960–1961. 

Han studerte så engelsk ved St Edmund Hall (en del av Oxford University), men «gikk seg vill i historien». Her medvirket han også, sammen med fremtidige Monty Python-kollegaen Michael Palin, i The Oxford Revue.

### Karriere
I tillegg til å være forfatter og skuespiller i TV-serien *[[Monty Python's Flying Circus]]* regisserte han også flere filmer, blant annet *[[Monty Python og ridderne av det runde bord]]* (1975), *[[Profeten Brians liv og historie]]* (1979), *[[Private tjenester]]* (1987), *[[Soga om Eirik Viking (film)|Soga om Eirik Viking]]* (1989) og *[[Absolutely Anything]]* (2015). I Monty Python er hans mange fremstillinger av gamle kvinner, såkalte «pepper-pots» minneverdige. Dessuten var han «den nakne mannen som spiller orgel» som dukket opp før åpningsvignetten i *Flying Circus*-episodene på 1970-tallet. 

På 1990- og 2000-tallet var han programleder for en rekke TV-serier om historie. I 2009 kom hans første bok ut på norsk, *[[Barbarene, et skråblikk på romersk historie]]*, og i den anledning inviterte Forlaget Lille Måne Jones til Oslo. Jones skrev også flere filmmanus og bøker, blant annet *Starship Titanic* sammen med Douglas Adams. Han var også en ivrig forfatter av politiske artikler.

### Privatliv
Jones var 1970–2012 gift med Alison Telfer. I 2004 traff han Anna Söderström som da var student i Oxford. I 2009 fikk de en datter. Paret giftet seg i 2012. 

Jones døde etter en lenge utviklet frontotemporal demens.

## Referanser


## Eksterne lenker
* 
* 
* 
* 
* Barbarene – et skråblikk på romersk historie (Terry Jones' første bok på norsk.)
* Totally Terry 
* Terry Jones  på BBC Guide to Comedy
* Terry Jones på Comedy Zone
* MP3 audio intervju med Jones på radiokanalen The Sound of Young America 
* Intervju med Jones på TV-kanalen Wisconsin Public Television, der Jones snakker om Monty Python og hans senere arbeider.
*
Slependen

**Slependen** er et område på begge sider av kommunegrensen mellom Asker og Bærum i Akershus. Siden navnet brukes om et større, uformelt område, finnes det ingen offisiell avgrensing for areal eller befolkningstall. Slependen ligger nordvest for Sandvika og strekker seg vestover mot Billingstad langs E18. Store deler av Slependen består av boligområder med eneboliger og småhus, men langs E18 finnes også kontorbygg, varehus og andre næringsarealer. Flere av de større handelsbedriftene i Asker og Bærum, som IKEA og Elkjøp, ligger på Askersiden av Slependen.

## Historie
Navnet var opprinnelig knyttet til sundet mellom Nesøya og fastlandet mellom Asker og Bærum, og skriver seg fra tiden da det gikk en transportvei med hest og slede fra Christiania over fjordisen om vinteren. «Slepa» ble navnet på transportveien og «enden» av Slepa ble kalt Slependen. «Sleben» ble senere et tollsted som omfattet kystlinjen fra Asker ved grensen til Røyken til Bærum ved grensen til Oslo med øyene utenfor.

## Bebyggelse
Slependen utgjorde et velområde over større deler av Asker og Bærum. I 1927 ble velområdet delt på grunn av ulik prioritering i de to kommunene når det gjaldt økonomisk tilskudd. Det området som tilhørte Bærum, hvor de to større gårdene Gyssestad og Hilton holdt til, fikk etter delingen navnet Øvre Slependen Vel. Gyssestad gård ble kjøpt og overtatt av Bærum kommune i 1950. I de senere årene har gården vært benyttet til kommunal rådgivningstjeneste i psykisk helsetjeneste for barn.

Den opprinnelige kommunegrensen var en bekk fra Åsløkka i Hiltonåsen som rant ut i Slependbukta. Veibygging i området har tatt mye av jorden, og boligbyggingen startet tidlig. Tomtene ned mot Slependrenna ble tidlig utbygd, senere også den høytliggende Gyssestadkollen.

## Samferdsel
Slependen betjenes av E18 som går gjennom området. Slependen stasjon på Drammenbanen fikk navn etter området, men stasjonen ligger i dag noe øst for det tradisjonelle området. Området har også bussforbindelser til Sandvika og Oslo.

## Handel og industri
Sammen med Billingstadsletta i Asker kommune, som delvis regnes som Slependen, er Slependen et av de mest næringstette stedene i Asker og Bærum med mange varehus og lagre. Særlig Askersiden er utbygd til sentrum for næringsvirksomhet, med store forretninger som IKEA, Elkjøp, Staples, DEFA og Varner-Gruppen.

## Kultur
Ved Slependen stasjon (i Bærum) finnes en sjaktovn for kalkbrenning fra 1914 (se Slependen kalkovn). Ovnen ble restaurert utvendig i 1982 og innvendig i 1994. Den er åpen for omvisning og huser utstillingen «Kalkbrenning i Asker og Bærum». Kalkbrenning var en betydelig næringsvei i Bærum og Asker tidligere, og en kalkovn er avbildet i Bærums kommunevåpen.

## Referanser
Willy B.

**Willy Bakken** (1951–2010) kjent under pseudonymet **Willy B.**, var en norsk kulturhistoriker og sakprosaforfatter. Han skrev allsidig og leksikalsk om populærkultur, spesielt rockemusikk og norsk triviallitteratur.

Willy Bakken var også en kjent figur på Oslos musikkscene, og har vært gitarist i diverse band siden 1969. Hans første utgivelse, med Stangwolff, kom ikke før i 1981. Han gjorde seg senere mer bemerket som gitarist i bandene Crawdaddy Simone og The Willy B Review, med en til tider utagerende og særegen spillestil. Han var også å anse som primus motor og hoveddrivkraften i disse bandene. I tillegg hadde Willy B. senere i 1990-årene prosjekter som Full Moon Justice og Comstock Lode. Fra slutten av 1990-årene var han et sjeldent syn på scenen.

## Bibliografi
* 1983: *Norge i rock, beat & blues*
* 1984: Norge i rock, beat & blues del 2
* 1994: *Vakre damer og blodig død : den norske pocketbokas historie 1949-1994*
* 1996: *Drømmenes marked : norske ukeblader, magasiner og hefter 1945-1995*
* 1999: *I Dovregubbens hall. Vol. 1 : en samling essays om norsk rock og rock i Norge*
* 2002: *Sten Nilsen : et liv med farger i svart/hvitt*

## Diskografi
;Singler/EP-er
* (1981): Stangwolff.  Bojarenes inntogsmarsj. 7" EP. Mind Expanding Records.
* (1985): Crawdaddy Simone.  Crawdaddy simone / Absence. "7" singel. Some People Are Rats Records.
* (1986): Crawdaddy Simone.  Road runner / Spoonful. 7"singel. Rainbow Music.
* (1985): Willy B Review.  That's how strong my love is.  7" EP. Fugitive Records.
* (1986): Willy B Review.  No one here gets out alive. 7" flexi. Vinyl Magazine.
* (1987): Willy B Review.  Diddy wah diddy. 7" samle-EP. Stopp It Baby Records.
* (1988): Willy B Review.  Evil devil of the female kind.  7" EP. That's Entertainment Records.
* (1988): Willy B Review.  Wheels on trial. 7" EP. Rainbow Music.
* (1999): Full Moon Justice / Comstock Lode. Howlin for my baby/Eyes open wide. 7" singel. Underground Records.

;Album
* (1990): Willy B Guitar Review.  Paperback shadows. 12" mini-LP. Rainbow Music.
* (1993): Willy B.  Full moon justice. CD That's Entertainment Records.
* (1999): Willy B Review.  That's it! CD Oscar Records.

;På samleplater
* (1986): Crawdaddy Simone. "Crawdaddy Simone" på A Beat Generation. BEAT
* (1988): Willy B Review. "Thank you, that's all" på The compilation vol 1. Stopp It Baby Records.
* (1992): Willy B Review. "Another dog" på Penguins and bondage sampler vol 2. That's Entertainment Records.

## Referanser
VM i innebandy for kvinner 1997

**Innebandy-VM 1997 for damer**, VM i innebandy, arrangeres hvert år, annenhvert år for menn og annenhvert år for kvinner. 1996 var første gangen det ble arrangert for menn i Sverige og året etter ble kvinnens første verdensmesterskap spilt på Åland.

## VM 1997 Damer
### Resultater gruppe A
*Sverige – Østerrike 32 – 0       
*Tyskland – Sveits 1 – 11       
*Østerrike – Russland 2 – 7       
*Sverige – Tyskland 18 – 0       
*Tyskland – Østerrike 5 – 1       
*Sveits – Russland 4 – 3       
*Østerrike – Sveits 0 – 13       
*Sverige – Russland 16 – 0       
*Russland – Tyskland 9 – 2       
*Sveits – Sverige 1 – 9       
#### Tabell - Gruppe A

### Resultater gruppe B
*Norge – Tsjekkia 4 – 3       
*Japan – Finland 0 – 30       
*Tsjekkia – Japan 18 – 0       
*Norge – Latvia 7 – 1       
*Latvia – Japan 12 – 1       
*Finland – Tsjekkia 7 – 2       
*Japan – Norge 0 – 23       
*Latvia – Finland 3 – 8       
*Tsjekkia – Latvia 7 – 1       
*Finland – Norge 4 – 1

#### Tabell - Gruppe B

### Plasseringskamper
*Kamp om 5.-plass
**Russland – Tsjekkia 5 – 3
*Kamp om 7.-plass
**Latvia – Tyskland 6 – 3
*Kamp om 9.-plass
**Østerrike – Japan 4 – 2

### Semifinaler
*Sverige – Norge 8 – 0       
*Finland – Sveits 2 – 0

### Medaljekamper
*Kamp om bronsemedaljene
**Norge – Sveits 4 – 4 
*Finale*
**Sverige – Finland 4 – 2       
### VM 1997 - Damer - Plassering

## Kilder
* WOMEN´S WFC 1997 floorball.org, besøkt 7. august 2018
Den nye lensmannen

***Den nye lensmannen*** er en norsk stumfilm fra 1926. Det er Leif Sinding som har regien. I hovedrollene: Haakon Hjelde, Anna-Brita Ryding, Ulf Selmer og Einar Rose. Filmen er basert på et skuespill av Ludvig Müller.

## Handlingen
Lensmannen i *Den nye lensmannen* er en tater i forkledning som lurer både klokker og penger fra bygdefolket. Han er imidlertid ikke uten gode egenskaper, ettersom han tar lensmannens rolle i den gode saks tjeneste, nemlig for å sørge for at to unge elskende får hverandre.

En scene kalt «Huldreomfavnelsen» ble klipt vekk i sensuren.

## Rolleliste
* Haakon Hjelde –  Franz Joseph, en tater 
* Anna-Brita Ryding –  Ragnhild 
* Ulf Selmer –  Knut Øverbø, en storkakse 
* Einar Rose –  Per Storflaten 
* Martin Linge –  Ola, en husmannsgutt 
* Ragnvald Wingar –  Jens Brødlaus, en småbruker 
* Marie Hedemark –  Hans kone 
* Mally Haaland –  Signors, deres datter 
* Ranveig Aasgaard –  Marit, tjenestejente 
* Ellen Astrup –  En hulder 
* Helga Rydland –  En fantekjerring 
* Robert Sperati –  Haugkallen 
* Ellen Sinding –  Danser 
* Maina Claes –  Danser

## Referanser


## Eksterne lenker
*